id sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id id id id id ms id id id ms ms ms ms id id id id ms id id id ms id ms id id id ms ms id id id ms id id ms id id id ms id id id ms id id ms ms id tr ms id ja id id ms ms id id id en ms ms en en en en en id ms ms id id en id id jv ms id id it es id id en id ms ms ms ms ms ms
Cara Melembutkan Daging Guna Sudu Besi? Cuba 6 Petua Pasti Jadi Ini!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Tips Pemakanan Sihat Lain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Rebus Daging Letak Sudu Besi? Lebih Baik Cuba 6 Petua Lembutkan Daging 'Confirm' Jadi Ini!
Ditulis oleh Muhammad Wa'iz Disemak pada 4 minggu lalu
Disemak secara perubatan oleh Dr. Joseph Tan
Anda pasti mempunyai tip atau petua tersendiri untuk melembutkan daging yang hendak dimasak. Anda juga mesti pernah mendengar mengenai cara melembutkan daging dengan menggunakan sudu. Adakah petua ini benar-benar berkesan? Ikuti penerangan ringkas mengenainya di bawah ini. Selain itu, kami juga berikan beberapa tip dan cara lembutkan daging yang pasti berkesan untuk anda.
Untuk mendapatkan lebih banyak info berkenaan Pemakanan Sihat, anda boleh klik di sini.
Adakah cara melembutkan daging dengan menggunakan sudu benar-benar berkesan?
Kebanyakan daripada kita pasti pernah mendengar mengenai petua ini. Caranya adalah dengan memasukkan sudu ke dalam periuk merebus daging untuk melembutkan daging tersebut.
Cara lembutkan daging ini telah banyak dipakai oleh ramai orang sejak dahulu lagi. Persoalannya, adakah ia benar-benar berkesan?
Sehingga hari ini, tiada sebarang kajian rasmi yang telah dilaksanakan untuk melihat keberkesanan cara melembutkan daging dengan menggunakan sudu.
Oleh itu, ia tidak boleh dikatakan sebagai satu kaedah yang berkesan mahupun tidak berkesan.
Namun secara logiknya, jika anda memasukkan sudu stainless steel ke dalam periuk untuk melembutkan daging, bukankah periuk atau kuali yang sedang digunakan juga terbuat daripada bahan yang sama?
Jadi, jika benar-benar sudu stainless steel ini boleh melembutkan daging, ia mungkin disebabkan bahan yang dikeluarkan daripada sudu tersebut sewaktu anda merebusnya bersama daging.
Bagi sudu jenis stainless steel ini, ia mungkin hanya mengeluarkan sebatian besi atau kromium.
Besi mungkin tidak memudaratkan kesihatan anda, namun kromium boleh menjadi beracun walaupun pada tahap yang amat rendah.
Cara melembutkan daging yang terbukti berkesan
Daripada anda menggunakan petua merebus sudu bersama daging yang belum tentu berkesan, adalah lebih baik anda cuba petua atau cara lembutkan daging di bawah ini.
Kaedah-kaedah ini telah terbukti berkesan secara saintifik. Ini caranya:
Cara melembutkan daging 1: Gunakan bahan berasid
Asid boleh membantu memecahkan atau melembutkan daging yang keras.
Merendam daging dalam perapan yang dibuat dengan jus lemon, limau, cuka, susu mentega atau yogurt boleh membantu melembutkan protein yang liat pada daging.
Namun, jangan sesekali membiarkan daging terendam dalam perapan terlalu lama, kerana asid boleh melemahkan struktur protein daging terlalu banyak.
Ini boleh menyebabkannya menjadi terlalu lembut dan lembik.
Rendam dalam perapan selama 30 minit hingga dua jam sahaja.
Cara lembutkan daging 2: Tumbuk atau pukul daging
Menumbuk daging dengan menggunakan penukul khas adalah cara yang sangat berkesan untuk melembutkannya.
Namun, jika ia ditumbuk dengan terlalu kuat atau lama, daging boleh menjadi terlalu hancur dan lembik.
Anda boleh menggunakan penukul khas yang mempunyai berpuluh-puluh jarum tajam atau mata yang menusuk daging dengan cara yang lebih lembut.
Ini boleh membantu mengurangkan kerosakan pada serat daging.
Cara melembutkan daging 3: Gunakan kaedah penggaraman
Kaedah penggaraman juga boleh menjadi satu cara yang berkesan untuk melembutkan daging.
Garamkan daging yang hendak dimasak dan biarkan ia selama satu atau dua jam terlebih dahulu sebelum dimasak.
Apabila hendak dimasak, bilas daging terlebih dahulu dan keringkan sebentar untuk mengeluarkan lebihan garam daripada daging.
Cara ini juga boleh membantu menguraikan serat otot daging dan menjadikannya lebih lembut.
Cara lembutkan daging 4: Perapkan bersama enzim
Terdapat beberapa jenis buah-buahan yang mengandungi kandungan enzim, yang boleh membantu melembutkan daging. Antaranya ialah seperti buah pir, betik, kiwi dan juga nanas.
Caranya, kisar buah-buahan ini untuk dijadikan puri terlebih dahulu.
Kemudian, tambahkan sedikit bahan perapan bersama puri buah sebelum digaul bersama daging.
Jika anda menggunakan buah nanas, pastikan ia tidak diperap terlalu lama.
Ini kerana kandungan bromelain dalam nanas boleh menyebabkan daging anda menjadi terlalu lembik.
Cara melembutkan daging 5: Masak dengan api perlahan
Memasak daging yang liat dengan menggunakan api yang perlahan dalam tempoh yang lebih lama boleh membantu melembutkan daging tersebut.
Ini kerana, serat yang liat, kolagen serta tisu penghubung daging akan mudah terurai dan menjadikan daging lebih lembut.
Anda juga boleh menggunakan kaedah ‘braise’ pada fungsi ketuhar anda untuk memasak daging pada suhu yang perlahan.
Cara lembutkan daging 6: Potong melawan urat daging
Tip ini juga sering digunakan oleh kita dan ia sememangnya sangat berkesan.
Jangan sesekali memotong daging mengikut arah urat atau serat daging.
Potong daging berlawanan daripada arah urat daging dan sebaiknya ia dipotong dengan ketebalan yang agak nipis.
Cara ini boleh membantu daging untuk dimasak dengan lebih cepat.
Kaedah merebus daging bersama-sama sudu belum lagi terbukti secara saintifik boleh melembutkan daging tersebut.
Oleh itu, adalah lebih baik anda menggunakan enam petua pasti berkesan seperti yang dikongsikan di atas ini. Selamat mencuba!
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Fruit enzymes tenderise meat. https://www.sciencelearn.org.nz/resources/1945-fruit-enzymes-tenderise-meat. Accessed on August 8, 2022.
Learn Three Techniques for Tenderizing Meat. https://www.pbs.org/food/fresh-tastes/tenderizing-meat/. Accessed on August 8, 2022.
Meat Tenderness. https://meatscience.org/TheMeatWeEat/topics/fresh-meat/meat-tenderness. Accessed on August 8, 2022.
Ways to Tenderize Meat – Tenderizers to Acids & Enzymes. https://foodsec.org/ways-to-tenderize-meat/. Accessed on August 8, 2022.
What Makes Meat “Tender?”. https://indianapublicmedia.org/amomentofscience/meat-tender.php. Accessed on August 8, 2022.
Inginkan Prostat Sihat, Lelaki Kena Kurangkan Makan Daging & Alkohol?
Makan Banyak Daging Merah Mungkin Akan Jejas Buah Pinggang! - Kajian
Ditulis oleh Muhammad Wa'iz Disemak pada 4 minggu lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.